সুইট জলপ্রপাত
সুইট জলপ্রপাত (স্থানীয় উপভাষায় ক্ষেদ ওয়েইটডেন নামেও পরিচিত) ভারতের মেঘালয় রাজ্যের শিলংয়ে অবস্থিত একটি জলপ্রপাত। এটি হ্যাপি ভ্যালি থেকে প্রায় ৫ কিলোমিটার দূরে অবস্থিত এবং এর উচ্চতা প্রায় ৯৬ মিটার (৩১৫ ফুট)। এটিকে প্রায়শই শিলংয়ের "সবচেয়ে সুন্দর" তবুও "সবচেয়ে বিপজ্জনক" জলপ্রপাত হিসাবে অভিহিত করা হয়। সড়ক পথে গন্তব্যে যাওয়া যায়। তবে বেহাল রুট ও জলপ্রপাতের দুর্গম প্রকৃতির কারণে পর্যটকদের জলপ্রপাতের কাছাকাছি যেতে নিষেধ করা হয়েছে। আশেপাশের এলাকাগুলো পাইন গাছে ভরা। কিছু উদ্ভিদ প্রজাতির মধ্যে রয়েছে ইউপেটোরিয়াম, ল্যান্টানা, রুবাস, ফার্ন, ওসমুন্ডাস্ট্রাম সিনামোমিয়াম এবং ফেগোপটেরিস।